- Návrh -
Stratégia plnenia 
Dlhodobého zámeru štátnej vednej a technickej politiky do roku 2015 
na obdobie do roku 2010

1. ÚVOD

Vláda Slovenskej republiky 12. septembra 2007 uznesením č. 766/2007 schválila Dlhodobý zámer štátnej vednej a technickej politiky do roku 2015 (ďalej len „dlhodobý zámer“). Súhrn opatrení pre plnenie cieľov dlhodobého zámeru do roku 2010 je uvedený v tejto stratégií plnenia dlhodobého zámeru. 

2. STRATÉGIA PLNENIA HLAVNÝCH CIEĽOV ŠTÁTNEJ VEDNEJ A TECHNICKEJ POLITIKY  DO ROKU 2010

Súčasný rozvoj vedy a techniky si vyžaduje uskutočňovanie množstva opatrení za účelom zvýšenia kvality a konkurencieschopnosti vedy a techniky v európskom priestore, a tým zvýšenia  konkurencieschopnosti celej slovenskej ekonomiky. Navrhnutý súbor opatrení je v súlade s cieľmi definovanými v dlhodobom zámere štátnej vednej a technickej politiky a jeho realizácia zohľadňuje špecifiká Slovenskej republiky, ale zároveň je v súlade so zámermi Lisabonskej stratégie v oblasti vedy a techniky. Zámerom realizácie cieľov prostredníctvom navrhnutých opatrení je, aby veda a technika splnila očakávanú úlohu rozvojového faktora slovenskej ekonomiky.

CIEĽ 2.1.
Zvýšiť účasť vedy a techniky na celkovom rozvoji Slovenskej republiky – intenzívnejšie zapájať vedu a techniku do riešenia ekonomických a spoločenských problémov Slovenska.

Opatrenie 2.1
Požadovať, aby zmluvne potvrdených odberateľov z hospodárskej alebo spoločenskej praxe mali výsledky riešenia projektov výskumu a vývoja: 
a)	štátnych programov výskumu a vývoja,
b)	vybraných programov Agentúry na podporu výskumu a vývoja (ďalej len „agentúra“),
c)	podporovaných prostredníctvom dotácií právnickým osobám alebo fyzickým osobám na odvetvový výskum a vývoj  podľa § 11 ods. 2 písm. c) zákona č. 172/2005 Z.z.

Anotácia: Bude realizované ako zvýšenie úsilia už existujúceho spôsobu mať zmluvne potvrdených odberateľov. Bude to nevyhnutné pri uvedených typoch projektov mať zmluvne potvrdeného odberateľa

  Zodpovední: 
pri a), Ministerstvo školstva Slovenskej republiky (ďalej len „ministerstvo školstva“),
pri b) agentúra,
pri c) ostatné ministerstvá a ústredné orgány štátnej správy SR (ďalej len „ústredné orgány“).

Spôsob a termín plnenia:
Každoročne v rokoch 2008-2010 pri projektoch vybraných vo verejných súťažiach vypisovaných pre riešenie:
•	štátnych programov výskumu a vývoja,
•	programov agentúry zameraných na podporu aplikovaného výskumu alebo vývoja,
•	odvetvových projektov výskumu a vývoja.

Finančné zdroje:
•	prostriedky štátneho rozpočtu v súlade s limitmi schváleného rozpočtu výdavkov na vedu a techniku kapitoly ministerstva školstva na príslušný kalendárny rok, 
•	prostriedky štátneho rozpočtu v súlade s limitmi schváleného rozpočtu výdavkov na vedu a techniku v kapitole ostatných ministerstiev a ústredných orgánov,
•	prostriedky podnikateľských zdrojov.

Výstupy: Počet podporovaných projektov výskumu a vývoja.

3. KOORDINÁCIA rozvoja a využÍvania VEDY A TECHNIKY DO ROKU 2010

Z odporúčania Európskej únie vyplýva potreba koordinovať vednú  a technickú politiku na národných úrovniach s ostanými odvetvovými politikami a tiež zlepšiť jej koordinovanie s regionálnymi politikami a naopak. 

CIEĽ 3.1
Zlepšiť vzájomnú spoluprácu ministerstiev, ústredných orgánov a orgánov regionálnej samosprávy s organizáciami výskumu a vývoja a s odberateľmi a užívateľmi výsledkov výskumu a vývoja a tiež spoluprácu medzi regionálnymi samosprávnymi orgánmi a inštitúciami výskumu a vývoja a odberateľmi ich výsledkov, ktoré pôsobia v príslušnom  regióne.

Opatrenie 3.1a 
Pre formuláciu cieľov rozvoja a využívania vedy a techniky a ich plnenia vytvárať expertné pracovné skupiny - spoločné poradné orgány, v ktorých budú mať zastúpenie ministerstvá, ústredné orgány štátnej správy, samosprávne kraje, organizácie všetkých sektorov výskumu a vývoja v SR vrátane SAV, priemyslu, poľnohospodárskej a spoločenskej praxe s cieľom zabezpečiť koordinovaný postup.     

Anotácia: Bude realizované ako pokračovanie už existujúceho spôsobu vytvárania expertných pracovných skupín ministerstvom školstva, ostatnými ministerstvami a ústrednými orgánmi pri vypracovávaní koncepčných a legislatívnych materiálov. Cieľom bude používať tento spôsob spolupráce – vytváranie expertných pracovných skupín aj na regionálnej úrovni pri vypracovávaní koncepčných materiálov týkajúcich sa využívania vedy a techniky pre rozvoj regiónu.  

Zodpovední:
-	ministerstvo školstva, 
-	ostatné ministerstvá,
-	ústredné orgány,
-	Úrady samosprávnych krajov.

Spolupráca:
-	Slovenskí rektorská konferencia,
-	Rada vysokých škôl,
-	Slovenská akadémia vied,
-	Asociácia zamestnávateľských zväzov a združení SR, 
-	Republiková únia zamestnávateľov,
-	Zväz priemyselných výskumných a vývojových organizácií, 
-	Zväz priemyslu Slovenska,
-	Slovenská poľnohospodárska a potravinárska komora,
-	Samosprávne kraje.
   
Spôsob a termín plnenia:
Každoročne v rokoch 2008 – 2010 pri uskutočňovaní opatrení stratégie plnenia dlhodobého zámeru a plnení cieľov rezortných koncepcií zamerania a podpory výskumu a vývoja do roku 2010.

Finančné zdroje: 
•	na vytváranie expertných pracovných skupín nie sú potrebné finančné prostriedky. 

Výstupy: Počet vytvorených expertných pracovných skupín.

Opatrenie 3.1b
	V úradoch samosprávnych krajov zabezpečiť dostatočný manažment pre koordinovanie rozvoja a využívania vedy a techniky pre rozvoj regiónov a zlepšenie spolupráce Úradov samosprávnych krajov s organizáciami výskumu a vývoja v regiónoch.    

Anotácia: Opatrenie bude realizované ako nové opatrenie, na základe ktorého by mala byť agenda vedy a techniky zahrnutá do činností vykonávaných konkrétnymi zamestnancami Úradov samosprávnych krajov. 

Zodpovední:
-	samosprávne kraje.

Spôsob a termín plnenia: 
Každoročne od roku 2008 do roku 2010 k 30.júnu sledovať zahrnovanie agendy vedy a techniky do činností konkrétnych zamestnancov Úradov samosprávnych krajov.

Finančné zdroje:
•	nie sú potrebné lebo manažment pre koordinovanie rozvoja a využívania vedy a techniky bude zabezpečovaný z existujúcich personálnych zdrojov. 

Výstupy: Počet zamestnancov Úradov samosprávnych krajov, ktorí v svojej agende majú aj vedu a techniku.

CIEĽ 3.2
V rámci regionálnej rozvojovej politiky alebo regionálnej inovačnej stratégie stanovovať ciele a zámery pre rozvoj a využívanie vedy a techniky v regióne.

Opatrenie 3.2
Vypracovať regionálne rozvojové politiky alebo regionálne inovačné stratégie alebo aktualizovať existujúce tak, aby obsahovali ciele pre rozvoj a využívanie vedy a techniky pre rozvoj regiónu.

Anotácia: Ide o nové opatrenie zamerané na zabezpečenie vypracovávania osobitnej časti regionálnej rozvojovej politiky alebo regionálnej inovačnej stratégie zameranej na rozvoj a využívanie  vedy a techniky pre rozvoj  regiónu.

Zodpovední:
-	samosprávne kraje.

Spolupráca:
-	Asociácia zamestnávateľských zväzov a združení SR, 
-	Republiková únia zamestnávateľov,
-	Zväz priemyselných výskumných a vývojových organizácií, 
-	Slovenská rektorská konferencia,
-	Rada vysokých škôl,
-	Slovenská akadémia vied.

Spôsob a termín plnenia:
Aktualizovať do 31. decembra 2008 regionálne rozvojové politiky alebo regionálne inovačné stratégie tak, aby obsahovali aj samostatnú časť venovanú rozvoju a využívaniu vedy a techniky pre rozvoj regiónu. 

Finančné zdroje:
•	prostriedky verejnej správy alokované na samosprávnych krajoch.

Výstupy: Počet aktualizovaných regionálnych rozvojových politík alebo regionálnych inovačných stratégií.

4. STRATÉGIA PLNENIA V OBLASTI INFRAŠTRUKTÚRY VÝSKUMU A VÝVOJA
4.1 Oblasť ľudských zdrojov vo výskume a vývoji 

Disponibilné ľudské zdroje sú základným predpokladom rozvoja vedy a techniky a nevyhnutným predpokladom pre zvýšenie konkurencieschopnosti slovenskej ekonomiky. V konečnom dôsledku sú nevyhnutnou podmienkou pre úspešný rozvoj vedomostnej spoločnosti, preto budú v osobitnej pozornosti dlhodobého rozvoja a využívania vedy a techniky.

CIEĽ 4.1.1
Podporovať zapájanie sa slovenských organizácií výskumu a vývoja do systému študijných, výskumných a inovačných činností Európskeho technologického inštitútu prostredníctvom tzv. znalostných inovačných spoločenstiev.

Opatrenie 4.1.1
Zabezpečiť prostriedky štátneho rozpočtu na podporu účasti slovenských organizácií výskumu a vývoja v znalostných inovačných centrách Európskeho technologického inštitútu.

Anotácia: Ide o nové doteraz nerealizované opatrenie, ktorého plnenie bude závisieť nielen od výšky prostriedkov štátneho rozpočtu vyčlenených na podporu účasti slovenských organizácií výskumu a vývoja, ale aj od ich schopností zapojiť sa spolupráce v rámci znalostných inovačných centier.

Zodpovední:
-	ministerstvo školstva,
-	Ministerstvo hospodárstva Slovenskej republiky.

Spôsob a termín plnenia:
Priebežne od roku 2009, kedy bude zriadený Európsky technologický inštitút alokovať v rozpočtových kapitolách ministerstva školstva a Ministerstva hospodárstva SR prostriedky štátneho rozpočtu na podporu účasti podporu účasti slovenských organizácií výskumu a vývoja v jeho znalostných inovačných centrách.

Finančné zdroje:
•	prostriedky štátneho rozpočtu alokované v rozpočtovej kapitole ministerstva školstva v súlade s limitmi schválenými v štátnom rozpočte,
•	prostriedky štátneho rozpočtu alokované v rozpočtovej kapitole Ministerstva hospodárstva SR. v súlade s limitmi schválenými v štátnom rozpočte,
•	prostriedky operačného programu „Vzdelávanie“.

Výstupy: Počet zapojených slovenských organizácií výskumu a vývoja v znalostných inovačných centrách.

CIEĽ 4.1.2
Zvýšiť záujem mladých ľudí pracovať vo výskume a vývoji, čo znamená sústrediť pozornosť na vzdelávanie a výchovu potenciálnych zamestnancov výskumu a vývoja na základnej škole, pokračovať na všetkých typoch stredných škôl, vysokých škôl a zabezpečiť už zamestnancom výskumu a vývoja celoživotné vzdelávanie. 

Opatrenie 4.1.2a
Každoročne vypracovávať program pravidelných mimoškolských aktivít (napr. dni otvorených dverí v organizáciách výskumu a vývoja, seminárov, letných škôl a pod.), ktorého obsah bude zameraný na systematické celoročné približovanie úspechov vedy a techniky žiakom základných škôl a stredných škôl s cieľom vychovávať budúcich zamestnancov výskumu a vývoja. 

Anotácia: Ide o nové opatrenie. Cieľom je systematicky približovať vedu a techniku žiakom základných a stredných škôl a stimulovať ich tým pre výber svojho povolania v oblasti vedy a techniky. Program mimoškolských aktivít bude obsahovo spracovávaný Národným centrom pre popularizáciu vedy a techniky, ktoré ich bude aj koordinovať.

Zodpovedný:
-	ministerstvo školstva 

Spolupráca:
-	Národné centrum pre popularizáciu vedy a techniky,
-	samosprávne kraje.

Spôsob a termín plnenia:
Každoročne od roku 2008 do roku 2010 v termíne do 28.februára zostavovať program s konkrétnymi mimoškolských aktivitami.

Finančné zdroje:
•	prostriedky operačného programu „Výskum a vývoj“,
•	prostriedky operačného programu „Vzdelávanie“. 

Výstupy: Počet uskutočnených mimoškolských aktivít.

Opatrenie 4.1.2b
Podporovať spoluprácu medzi regionálnymi štruktúrami a organizáciami výskumu a vývoja, vrátane spolupráce medzi inštitúciami výskumu a vývoja a strednými školami – prostredníctvom rámcovej aktivity opatrenia „Podpora sietí excelentných pracovísk výskumu a vývoja ako pilierov rozvoja regiónu a podpora nadregionálnej spolupráce“ operačného programu „Výskum a vývoj“ (rámcová aktivita 2.1.3 a 4.1.3 opatrení 2.1 a 4.1 operačného programu „Výskum a vývoj“).

Anotácia: Je to nové opatrenie. Jeho cieľom je  začleňovať organizácie výskumu a vývoja do regionálnych sietí. Projektmi výskumu a vývoja pre potreby regionálneho rozvoja a spoločnými projektmi organizácií výskumu a vývoja so strednými a vysokými školami a podnikmi budú napĺňané ciele podpory spolupráce medzi regionálnymi štruktúrami a organizáciami výskumu a vývoja. Zapájanie stredných škôl a vysokých škôl do riešenia spoločných projektov bude mať aj význam pre získavanie mladých ľudí ako potenciálnych zamestnancov výskumu a vývoja.

Zodpovedný:
-	ministerstvo školstva

Spôsob a termín plnenia:
Opatrenie sa bude realizovať na základe výziev vypisovaných od roku 2008 k uvedeným rámcovým aktivitám operačného programu „Výskum a vývoj“.

Finančné zdroje:
•	prostriedky operačného programu „Výskum a vývoj“,
•	prostriedky štátneho rozpočtu v súlade s limitmi schválenými v rozpočtovej kapitole ministerstva školstva,
•	prostriedky z podnikateľských zdrojov.

Výstupy: Počet projektov podporených v rámci výziev vypísaných k rámcovým aktivitám 2.1.3 a 4.1.3 opatrení 2.1 a 4.1 operačného programu „Výskum a vývoj“.

Opatrenie 4.1.2c
Stimulovať vytvorenie strategických partnerstiev smerujúcich k vzdelávaniu k vede a podpore vedeckej kultúry medzi inštitúciami výskumu a vývoja a školami v pôsobnosti regionálneho školstva v SR (projekty spolupráce medzi organizáciami výskumu a vývoja a školami v pôsobnosti regionálneho školstva v SR podporované z programu agentúry „Podpora ľudského potenciálu v oblasti výskumu a vývoja a popularizácie vedy“).

Anotácia: Opatrenie bude plnené na základe výzvy vypísanej k pokračujúceho programu agentúry „Podpora ľudského potenciálu v oblasti výskumu a vývoja a popularizácie vedy“ s termínom prijímania projektov do 30. 11. 2007. Začiatok riešenia projektov je od roku 2008 s dobou riešenia maximálne 3 roky. 
Cieľom je vybudovanie dlhodobého partnerstva medzi týmito typmi organizácií (organizácia výskumu a vývoja a škola) tak, aby sa zabezpečil vzájomný prenos poznatkov a skúseností so vzdelávaním k vede (súčasťou projektu musí byť partnerská zmluva medzi zúčastnenými organizáciami); vytvorenie partnerských sietí viacerých ako dvoch organizácií bude hodnotené ako významná pridaná hodnota projektu.

Zodpovedný:
-	agentúra

Spolupráca:
- 	samosprávne kraje

Spôsob a termín plnenia:
Opatrenie sa bude realizovať na základe už uzatvorenej výzvy vypísanej k programu agentúry „Podpora ľudského potenciálu v oblasti výskumu a vývoja a popularizácie vedy“. Podpora na projekty bude poskytovaná priebežne od roku 2008 - 2010. 

Finančné zdroje:
•	prostriedky z  programu agentúry „Podpora ľudského potenciálu v oblasti výskumu a vývoja a popularizácie vedy“ (schváleného uznesením vlády SR č. 216/2006).  

Výstupy: Počet projektov podporených v rámci výziev vypísaných agentúrou k jej programu „Podpora ľudského potenciálu v oblasti výskumu a vývoja a popularizácie vedy“.

Opatrenie 4.1.2d
Zabezpečiť celoživotné vzdelávanie zamestnancom výskumu a vývoja, ktoré bude realizované projektmi rámcovej aktivity  1.2.3“Podpora rozvoja ľudských zdrojov vo výskume a vývoji“ v rámci prioritnej osi 1, opatrenia 1.2 Vysoké školy a výskum a vývoj ako motory rozvoja vedomostnej spoločnosti operačného programu “Vzdelávanie“. 

Anotácia: Nové opatrenie, ktorého cieľom je podporovať rozvoj ľudských zdrojov vo výskume a vývoji prostredníctvom uskutočnenia  reformy vzdelávania na základných a stredných školách a podporovania zvyšovania kvality vysokoškolského vzdelávania a kvality ľudských zdrojov vo výskume a vývoji s cieľom pripraviť absolventa pre aktuálne a perspektívne potreby vedomostnej spoločnosti a trhu práce.

Zodpovedný:
-	ministerstvo školstva.

Spôsob a termín plnenia:
Opatrenie sa bude realizovať na základe výziev vypisovaných od roku 2008 k uvedenej rámcovej aktivite operačného programu „Vzdelávanie“.

Finančné zdroje:
•	prostriedky operačného programu „Vzdelávanie“.

Výstupy: Počet projektov podporených v rámci výziev vypísaných k rámcovým aktivity 1.2.3 prioritnej osi 1, opatrenia  1.2 operačného programu „Vzdelávanie“.

Opatrenie 4.1.2e
 Vytvoriť podmienky pre kontinuálny rast zručností a vedomostí zamestnancov výskumu a vývoja po ukončení doktorandského štúdia a tým zvýšiť pridanú hodnotu využiteľnú pre spoločnosť z investícií do tretieho stupňa univerzitného vzdelania (projekty zamerané na vytvorenie postdoktorandských miest pre výskumno-vývojových zamestnancov podporované z programu agentúry „Podpora ľudského potenciálu v oblasti výskumu a vývoja a popularizácie vedy“).
Stimulovať a podporiť excelentných školiteľov doktorandského štúdia (projekty zamerané na podporu a stimuláciu excelentných školiteľov doktorandského štúdia, v rámci ktorých bude možné vytvoriť jedno alebo dve doktorandské miesta podporované z programu agentúry „Podpora ľudského potenciálu v oblasti výskumu a vývoja a popularizácie vedy“).
Anotácia: Opatrenie sa realizuje na základe výzvy vypísanej k programu agentúry „Podpora ľudského potenciálu v oblasti výskumu a vývoja a popularizácie vedy“  s termínom prijímania projektov do 30. 11. 2007. Začiatok riešenia projektov je od roku 2008 s dobou riešenia maximálne 3 roky.
Pri projektoch zameraných na vytvorenie postdoktorandských miest ide hlavne o pokrytie mzdových nákladov na spolufinancovanie novovytvorených postdoktorandských miest do výšky maximálne 70% mzdových nákladov vyplácaných výskumnému zamestnancovi (postdoktorandovi); zvyšné prostriedky môžu byť použité na pokrytie materiálových a iných nákladov na realizáciu projektového zámeru.
Pri projektoch zameraných na podporu excelentných školiteľov doktorandského štúdia  ide o vytvorenie jedného alebo dvoch nových doktorandských miest. Výstupom bude ukončené doktorandské štúdium doktoranda/ov (zodpovedný riešiteľ by mal preukázať, že okrem doktorandského štúdia vyučuje ešte aspoň jeden predmet v rámci magisterského stupňa vzdelávania alebo vedie diplomové práce).

Zodpovedný:
-	agentúra

Spôsob a termín plnenia:
Opatrenie sa bude realizovať na základe výziev už vypísaných v roku 2007 k programu agentúry „Podpora ľudského potenciálu v oblasti výskumu a vývoja a popularizácie vedy“. Podpora na projekty bude poskytovaná priebežne od roku 2008 - 2010.
 
Finančné zdroje:
•	prostriedky z  programu agentúry „Podpora ľudského potenciálu v oblasti výskumu a vývoja a popularizácie vedy“ (schváleného uznesením vlády SR č. 216/2006),
•	prostriedky operačného programu „Vzdelávanie“.

Výstupy: Počet projektov podporených v rámci výziev vypísaných agentúrou k jej programu „Podpora ľudského potenciálu v oblasti výskumu a vývoja a popularizácie vedy“.

CIEĽ 4.1.3.
Zvýšiť záujem zamestnancov výskumu a vývoja pôsobiacich v zahraničí vrátiť sa späť pracovať v slovenských organizáciách výskumu a vývoja.

Opatrenie 4.1.3a
Stimulovať užšie prepojenie zamestnancov výskumu a vývoja, ktorí pracujú v zahraničných inštitúciách s inštitúciami výskumu a vývoja v Slovenskej republike (projekt zameraný na zriadenie otvorenej databázy výskumno-vývojových zamestnancov so slovenskou štátnou príslušnosťou alebo pôvodom zo Slovenska pracujúcich v zahraničných inštitúciách výskumu a vývoja a projekty zamerané na reintegráciu občanov Slovenskej republiky s titulom PhD. /alebo ekvivalentom titulu PhD./ podporovaný z programu agentúry „Podpora ľudského potenciálu v oblasti výskumu a vývoja a popularizácie vedy“).

Anotácia: Opatrenie sa už realizuje na základe výzvy vypísanej k programu agentúry „Podpora ľudského potenciálu v oblasti výskumu a vývoja a popularizácie vedy“, v rámci ktorej bol termín prijímania projektov od 18.4. do 19. 6. 2006. Podporený bol 1 projekt, ktorého výstupom bude vytvorenie uvedenej databázy s možnosťou jej kontinuálnej  obnovy a doplnenia, ako aj návrh systému komunikácie s komunitou zamestnancov výskumu a vývoja v zahraničí.
Opatrenie je realizované aj v oblasti reintegrácie občanov Slovenskej republiky s titulom PhD. (alebo ekvivalentom tohto titulu), ktorí strávili minimálne 2 roky nepretržitého pobytu vo výskumných a vývojových organizáciách v zahraničí.

Zodpovedný:
-	agentúra

Spôsob a termín plnenia:
Opatrenie sa už realizuje. Podpora k programu agentúry „Podpora ľudského potenciálu v oblasti výskumu a vývoja a popularizácie vedy“ na projekt zriadenia databázy bude poskytovaná priebežne aj v rokoch 2008 až 2009.
Podpora na reintegráciu sa už realizuje a budú poskytovaná dva roky, čo znamená, že aj v roku 2008.  

Finančné zdroje:
•	prostriedky z  programu agentúry „Podpora ľudského potenciálu v oblasti výskumu a vývoja a popularizácie vedy“ (schváleného uznesením vlády SR č. 216/2006),

Výstupy: Zriadenie databázy výskumno-vývojových zamestnancov so slovenskou štátnou príslušnosťou alebo pôvodom zo Slovenska pracujúcich v zahraničných inštitúciách výskumu a vývoja v roku 2010.
Počet projektov na reintegráciu podporených v rámci výziev tohto zamerania vypísaných agentúrou k jej programu „Podpora ľudského potenciálu v oblasti výskumu a vývoja a popularizácie vedy“.

Opatrenie 4.1.3b
Podporovať profesionálny návrat slovenských vedeckých pracovníkov (vrátane doktorandov a postdoktorandov), pôsobiacich v zahraničí, na Slovensko – prostredníctvom rámcovej aktivity opatrenia „Podpora sietí excelentných pracovísk výskumu a vývoja ako pilierov rozvoja regiónu a podpora nadregionálnej spolupráce“ operačného programu „Výskum a vývoj“ (rámcová aktivita 2.1.5 a 4.1.5 opatrení 2.1 a 4.1 operačného programu „Výskum a vývoj“)

Anotácia: Nové opatrenie, ktorého cieľom je podporovať profesionálny návrat slovenských vedeckých pracovníkov (vrátane doktorandov a postdoktorandov), pôsobiacich v zahraničí, na Slovensko prostredníctvom uhrádzania náklady spojených s uskutočňovaním projektov a motivačných programov na profesionálny  návrat (vrátane dočasného) slovenských absolventov postgraduálneho štúdia na zahraničných vysokých školách a slovenských vedcov pôsobiacich v zahraničí na slovenské vysoké školy a výskumné pracoviská (vrátane Bratislavy).

Zodpovedný:
-	ministerstvo školstva

Spôsob a termín plnenia:
Opatrenie sa bude realizovať na základe výziev vypisovaných od roku 2008 k uvedeným rámcovým aktivitám operačného programu „Výskum a vývoj“.
Finančné zdroje:
•	prostriedky operačného programu „Výskum a vývoj“,
•	prostriedky štátneho rozpočtu v súlade s limitmi schválenými v rozpočtovej kapitole ministerstva školstva,
•	prostriedky z podnikateľských zdrojov.
Výstupy: Počet projektov podporených v rámci výziev vypísaných k rámcovým aktivitám 2.1.5 a 4.1.5 opatrení 2.1 a 4.1 operačného programu „Výskum a vývoj“.

CIEĽ 4.1.4
Zaviesť nové informačné prostriedky o mobilitách ponúkaných pre zamestnancov výskumu a vývoja na národnej úrovni.

Opatrenie 4.1.4a
Zaviesť do používania Centrálny informačný portál pre vedu, techniku a inovácie tak, aby obsahoval aj informácie o možnostiach mobilít zamestnancov výskumu a vývoja medzi jednotlivými sektormi výskumu a vývoja. 

Anotácia: Nové opatrenie, ktorého cieľom je zriadenie Centrálneho informačného portálu pre vedu, techniku a inovácie, ktorý bude obsahovať informácie o možnostiach mobilít zamestnancov výskumu a vývoja medzi organizáciami výskumu a vývoja rôznych sektorov a o využívaní ponúkaných možností mobilít.

Zodpovedný:
- ministerstvo školstva.

Spôsob a termín plnenia:
Dať do prevádzky  Centrálny informačný portál pre vedu, techniku a inovácie v 1. polroku 2008 a do konca roka 2008 vytvoriť, ako jeho súčasť, databázu s informáciami o mobilitách. 

Finančné zdroje:
•	prostriedky štátneho rozpočtu v súlade s limitmi schválenými v rozpočtovej kapitole ministerstva školstva.

Výstupy: Zriadenie portálu a databázy o mobilitách.

CIEĽ 4.1.5
Vytvoriť podmienky, aby slovenské organizácie výskumu a vývoja boli atraktívne pre zahraničných odborníkov. V tejto oblasti bude potrebné pre pobyt zahraničných odborníkov na Slovensku vytvoriť prijateľnejšie podmienky novelizáciou zákona o pobyte cudzincov na našom území. Zároveň bude potrebné pre odborníkov z tzv. tretích krajín zlepšiť vízovú politiku a stanoviť podmienky pre ich pôsobenie v slovenských organizáciách výskumu a vývoja. 

Opatrenie 4.1.5a
Vytvoriť legislatívne podmienky pre pobyt cudzích štátnych príslušníkov tretích krajín na Slovensku za účelom vykonávania výskumu a vývoja – transpozícia Smernice Rady 2005/71/ES z 12. októbra 2005 o osobitnom postupe prijímania štátnych príslušníkov tretích krajín na účely výskumu a vývoja zodpovedajúcimi ustanoveniami v návrhu zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja.  
Anotácia: Nové opatrenie, ktorého cieľom je zaviesť legislatívny rámec pre otvorenie sa slovenských organizácií výskumu a vývoja prijímaniu zahraničných odborníkov z oblasti výskumu a vývoja a rozšíriť možnosti ich spolupráce so zahraničnými organizáciami výskumu a vývoja  v tretích krajinách a rozšíriť mobility slovenských zamestnancov výskumu a vývoja do tretích krajín.  

Zodpovední:
-	ministerstvo školstva,
-	Ministerstvo vnútra SR

Spôsob a termín plnenia:
Legislatívny rámec bude zavedený od 1. 6. 2008 (nadobudnutie účinnosti návrhu zákona).

Finančné zdroje:
•	nie sú potrebné.

Výstupy: Schválený návrh zákona, ktorým sa mení a dopĺňa zákon č. 172/2005 Z. z.

4.2 Oblasť technickej infraštruktúry výskumu a vývoja

Pre dobre fungujúci systém výskumu a vývoja je okrem vysokokvalifikovaných ľudských zdrojov nevyhnutná aj moderná technická infraštruktúra výskumu a vývoja

CIEĽ 4.2.1
Modernizácia technickej infraštruktúry bude realizovaná systematicky a kontinuálne prostredníctvom podpory z verejných zdrojov (štrukturálnych fondov, štátneho rozpočtu) a podnikateľských zdrojov v súlade s princípmi uplatňovanými v rámci Európskeho výskumného priestoru.

Opatrenie 4.2.1
Obnova a budovanie technickej infraštruktúry výskumu a vývoja (opatrenie 1.1  Obnova a budovanie technickej infraštruktúry výskumu a vývoja a opatrenie 3.1 Budovanie infraštruktúry vysokých škôl a modernizácia ich vnútorného vybavenia za účelom zlepšenia podmienok vzdelávacieho procesu operačného programu „Výskum a vývoj“, rámcové aktivity): 
•	Rámcová aktivita 1.1.1: Obnova výskumnej a vývojovej infraštruktúry a prístrojového vybavenia na vysokých školách, výskumných inštitúciách, výskumných centrách a ostatných organizáciách výskumu a vývoja,
•	Rámcová aktivita 1.1.2: Podpora výskumnej infraštruktúry svetovej kvality v  oblastiach so strategickým významom pre ďalší rozvoj hospodárstva a spoločnosti (potreby kľúčových priemyselných odvetí SR, zvyšovanie kvality života a potreby udržateľného rozvoja hospodárstva) s dôrazom na významné interdisciplinárne projekty so zapojením viacerých vzdelávacích alebo výskumných inštitúcií a spoločné výskumné centrá so zapojením akademického a podnikateľského sektoru.

Anotácia: Nové opatrenie, ktorého cieľom pri rámcovej aktivite 1.1.1 bude:
o	modernizácia a investície do technického, prístrojového a laboratórneho vybavenia,
o	nevyhnutné náklady spojené s investíciami do výskumného, vývojového a laboratórneho vybavenia (napr. príslušenstvo k vybaveniu a jeho prevádzke),
o	budovanie a modernizácia lokálnej podpornej infraštruktúry výskumu a vývoja v oblasti informačných technológií,
o	nevyhnutné stavebné úpravy spojené s investíciami do výskumného, vývojového a laboratórneho vybavenia
a pri rámcovej aktivite 1.1.2 bude:
o	investície do výskumného a laboratórneho vybavenia,
o	nevyhnutné stavebné úpravy spojené s investíciami do výskumného a laboratórneho vybavenia,
o	nevyhnutné náklady spojené s investíciami do výskumného a laboratórneho vybavenia (napr. príslušenstvo k vybaveniu a jeho prevádzke).

Zodpovedný:
- ministerstvo školstva 

Spôsob a termín plnenia:
Opatrenie sa bude realizovať na základe výziev vypisovaných od roku 2008 k uvedeným rámcovým aktivitám operačného programu „Výskum a vývoj“.

Finančné zdroje:
•	prostriedky operačného programu „Výskum a vývoj“,
•	prostriedky štátneho rozpočtu v súlade s limitmi schválenými v rozpočtovej kapitole ministerstva školstva,,
•	prostriedky z podnikateľských zdrojov.

Výstupy: Počet projektov podporených v rámci výziev vypísaných k rámcovým aktivitám 1.1.1 a 1.1.2 opatrenia 1.1 operačného programu „Výskum a vývoj“.

CIEĽ 4.2.2
Budovať a prevádzkovať virtuálne siete s cieľom podporiť základné služby pre slovenskú a aj európsku komunitu výskumu a vývoja.

Opatrenie 4.2.2
Obnova, budovanie a udržateľný rozvoj IKT infraštruktúry výskumu a vývoja (opatrenie 1.1 a 3.1 operačného programu „Výskum a vývoj“, rámcová aktivita): 
•	rámcová aktivita 1.1.3 obnova, budovanie a udržateľný rozvoj IKT infraštruktúry výskumu a vývoja na pracoviskách výskumu a vývoja, vrátane podpory širokopásmových sietí medzi špičkovými pracoviskami výskumu a vývoja.

Anotácia: Nové opatrenie, ktorého cieľom pri rámcovej aktivite 1.1.3 bude:
o	budovanie a  rozvoj širokopásmových sietí medzi pracoviskami výskumu a vývoja,
o	budovanie a modernizácia lokálnej podpornej infraštruktúry výskumu a vývoja v oblasti informačných technológií, ako napr. lokálne počítačové siete, gridové počítačové farmy, superpočítače a pod.,
o	nevyhnutné stavebné úpravy spojené s investíciami do informačných technológií a širokopásmových sietí.

Zodpovedný:
- ministerstvo školstva

Spôsob a termín plnenia:
Opatrenie sa bude realizovať na základe výziev vypisovaných od roku 2008 k uvedeným rámcovým aktivitám operačného programu „Výskum a vývoj“.

Finančné zdroje:
•	prostriedky  operačného programu „Výskum a vývoj“,
•	prostriedky štátneho rozpočtu v súlade s limitmi schválenými v rozpočtovej kapitole ministerstva školstva,
•	prostriedky z podnikateľských zdrojov.

Výstupy: Počet projektov podporených v rámci výziev vypísaných k rámcovej aktivite 1.1.3 opatrenia 1.1 operačného programu „Výskum a vývoj“.

4.3 Inštitucionálne zázemie vedy a techniky

CIEĽ 4.3.1
Vyžadovať od verejného sektora výskumu a vývoja, aby zvýšil úsilie riešiť problematiku, ktorej výsledky dosiahnuté prostredníctvom výskumu a vývoja budú využité v hospodárskej alebo spoločenskej praxi, čím súkromný sektor bude svoje aktivity generovať na výsledkoch výskumu a vývoja.

Opatrenie 4.3.1a
Stimulovať výskumnú spoluprácu univerzitných pracovísk a ústavov SAV (univerzity a SAV sú súčasťou verejného sektora výskumu a vývoja) s praxou a podporovať investície zo súkromnej sféry do výskumu a vzdelávania prostredníctvom programu agentúry „Podpora spolupráce SAV a univerzít s priemyslom a podnikateľským prostredím“. 

Anotácia: Opatrenie sa realizuje na základe výzvy vypísanej k programu agentúry „Podpora spolupráce SAV a univerzít s priemyslom a podnikateľským prostredím“ s termínom prijedmania projektov do 17. 12. 2007. Začiatok riešenia projektov je od 1.4. 2008 s dobou riešenia maximálne 3 roky. 
Cieľom programu je stimulovať výskumnú spoluprácu univerzitných pracovísk a ústavov SAV s praxou a podporovať investície zo súkromnej sféry do výskumu a vzdelávania. Program prispieva k rozvoju kľúčového partnerstva podnikateľského prostredia a služieb, najmä malých a stredných podnikov, akademických pracovísk a verejnej správy. Cieľom je stimulovať vznik Centier spolupráce univerzít a SAV s podnikateľským prostredím (ďalej len „Centrum spolupráce”), ktorých výskum je spolufinancovaný priemyslom. Centrum spolupráce realizuje výskum, o ktorý má záujem priemysel i samotné centrum. Vytvorené Centrá obohatia existujúcu infraštruktúru výskumu univerzít, SAV a podnikateľských subjektov výskumu a vývoja, koncentrujú intelektuálny potenciál a podporia transfer špičkových technológií do priemyselnej praxe ako aj integráciu výskumu a vzdelávania.

Zodpovedný:
- agentúra

Spolupráca:
- 	samosprávne kraje

Spôsob a termín plnenia:
Opatrenie sa bude realizovať na základe výzvy vypísanej v roku 2007 k programu agentúry „Podpora spolupráce SAV a univerzít s priemyslom a podnikateľským prostredím“. Podpora na projekty bude poskytovaná priebežne od roku 2008 - 2010.

Finančné zdroje:
•	prostriedky z programu agentúry „Podpora spolupráce univerzít a SAV s podnikateľským prostredím“ (schváleného uznesením vlády SR č. 318/2007),
•	prostriedky z podnikateľských zdrojov,
•	prostriedky z operačného programu „Vzdelávanie“.

Výstupy: Počet projektov podporených v rámci výziev vypísaných agentúrou k jej programu „Podpora spolupráce SAV a univerzít s priemyslom a podnikateľským prostredím“.
Opatrenie 4.3.1b
Pri prenose výsledkov výskumu a vývoja verejného sektora do hospodárskej alebo spoločenskej praxe zvyšovať mieru využívania inštitútov duševného vlastníctva jeho organizáciami výskumu a vývoja – zabezpečovať prostredníctvom rámcovej aktivity opatrenia 2.2.4  „Zvýšenie miery využívania inštitútov duševného vlastníctva pracoviskami výskumu a vývoja v akademickej sfére“ opatrenia 2.2 operačného programu „Výskum a vývoj“ .

Anotácia: Nové opatrenie, ktorého cieľom pri rámcovej aktivite 2.2.4 bude:
o	podpora spracovania projektov na zriadenie inštitúcií a útvarov zabezpečujúcich komplexnú podporu riadenia práv duševného vlastníctva výskumných organizácií financovaných z verejných zdrojov a spoločných výskumných inštitúcií, do ktorých sú zapojené organizácie financované z verejných zdrojov,
o	tvorba a prevádzka inštitúcií a útvarov zabezpečujúcich komplexnú podporu riadenia práv duševného vlastníctva výskumných organizácií financovaných z verejných zdrojov a spoločných výskumných inštitúcií, do ktorých sú zapojené organizácie financované z verejných zdrojov,
o	podpora finančného krytia prvých fáz právnej ochrany duševného vlastníctva.

Zodpovedný:
-	ministerstvo školstva

Spôsob a termín plnenia:
Opatrenie sa bude realizovať na základe výziev vypisovaných od roku 2008 k uvedenej rámcovej aktivite operačného programu „Výskum a vývoj“.

Finančné zdroje:
•	prostriedky operačného programu „Výskum a vývoj“,
•	prostriedky štátneho rozpočtu v súlade s limitmi schválenými v rozpočtovej kapitole ministerstva školstva.

Výstupy: Počet projektov podporených v rámci výziev vypísaných k rámcovej aktivite 2.2.4 opatrenia 2.2 operačného programu „Výskum a vývoj“.

CIEĽ 4.3.2
Zabezpečiť podmienky pre transfer poznatkov produkovaných verejným sektorom výskumu a vývoja do hospodárskej alebo spoločenskej praxe podporovaním aj takých typov organizácií ako sú: vedecko-technologické parky, výskumno-vývojové centrá, technologické inkubátory a výskumné a vzdelávacie centrá.

Opatrenie 4.3.2a
Vytvoriť nástroj pre účelovú finančnú dotáciu na podporu a rozvoj excelentných výskumno-vzdelávacích pracovísk prostredníctvom programu agentúry „Podpora vzniku a činnosti výskumných a vzdelávacích centier excelentnosti“. 

Anotácia: Opatrenie sa realizuje na základe výzvy vypísanej k programu agentúry „Podpora vzniku a činnosti výskumných a vzdelávacích centier excelentnosti“ s termínom prijímania projektov do 17. 12. 2007. Začiatok riešenia projektov je od 1.4. 2008 s dobou riešenia maximálne 3 roky. 
Zámerom programu agentúry je podporiť koncentráciu tímov excelentného výskumu, jeho integráciu so vzdelávaním a zapájanie najlepších výskumno-vzdelávacích pracovísk do európskeho výskumného a vzdelávacieho priestoru. Ďalším zámerom programu je prispieť k riešeniu problému nedostatku kvalitných vysokokvalifikovaných pracovníkov výskumu a vývoja najmä s ukončeným tretím stupňom vysokoškolského vzdelávania pre potreby spoločenskej praxe a priemysel. Zámerom je podporiť vytváranie širšieho priestoru pre vedeckovýskumnú činnosť študentov, najmä doktorandov a postdoktorandov, zabezpečenie ich kvalifikačného rastu a umožnenie im získať skúsenosti a zručnosti z organizácie riadenia a riešenia projektov v rámci výskumných tímov a následne ich využiť vo svojom profesionálnom raste. Vzdelávanie študentov, najmä doktorandov sa môže realizovať aj v súčinnosti s výskumnými ústavmi a centrami aplikovaného výskumu. Žiadatelia musia preukázať existenciu silnej medzinárodne uznávanej výskumnej a vzdelávacej základne, presvedčivú víziu rozvoja infraštruktúry výskumu a vývoja (§ 3 ZVV) a komplexný plán pre ďalší rozvoj v podmienkach európskeho výskumného a vzdelávacieho priestoru.

Zodpovedný:
- agentúra

Spolupráca:
- samosprávne kraje

Spôsob a termín plnenia:
Opatrenie sa bude realizovať na základe výzvy vypísanej v roku 2007 k programu agentúry  „Podpora vzniku a činnosti výskumných a vzdelávacích centier excelentnosti“. Podpora na projekty bude poskytovaná priebežne od roku 2008 - 2010.

Finančné zdroje:
•	prostriedky z  programu agentúry „Podpora vzniku a činnosti výskumných a vzdelávacích centier excelentnosti“ (schváleného uznesením vlády SR č. 318/2007).

Výstupy: Počet projektov podporených v rámci výziev vypísaných agentúrou k jej programu „Podpora vzniku a činnosti výskumných a vzdelávacích centier excelentnosti“.

Opatrenie 4.3.2b
Transfer poznatkov produkovaných výskumom a vývojom do hospodárskej alebo spoločenskej praxe zabezpečovať prostredníctvom rámcovej aktivity 2.2.3 „Zvyšovať kvalitu interného manažmentu prenosu technológií a poznatkov do praxe z prostredia akademickej sféry vrátane aktivít na odstraňovanie bariér medzi výskumom a vývojom na jednej strane a spoločnosťou a hospodárstvom  na druhej strane“ opatrenia 2.2 „Prenos poznatkov a technológií získaných výskumom a vývojom do praxe“ operačného programu „Výskum a vývoj“.

Anotácia: Nové opatrenie, ktorého cieľom pri rámcovej aktivite 2.2.3 bude:
o	podpora kontaktných bodov pre styk s priemyslom (malé podniky a stredné podniky /ďalej len „MSP“/ aj veľké podniky) na pracoviskách výskumu a vývoja,
o	podpora spracovania projektov na zriadenie inštitúcií a útvarov slúžiacich univerzitám a akademickým pracoviskám na prenos technológií a poznatkov (vrátane valorizačných a komercializačných inštitúcií a útvarov),
o	tvorba a prevádzka inštitúcií a útvarov slúžiacich univerzitám a akademickým pracoviskám na prenos technológií a poznatkov (vrátane valorizačných a komercializačných inštitúcií a útvarov) vybavené expertízou, príslušným tréningom, skúsenosťou, pochopením pre potreby výskumníkov, zákonných noriem, podnikania, problematiky vývoja technológií,
o	podpora aktivít na odstraňovanie bariér medzi výskumom a vývojom na jednej strane a spoločnosťou a hospodárstvom (MSP aj veľké podniky)  na druhej strane.

Zodpovedný:
-	ministerstvo školstva

Spôsob a termín plnenia:
Opatrenie sa bude realizovať na základe výziev vypisovaných od roku 2008 k uvedeným rámcovým aktivitám operačného programu „Výskum a vývoj“.

Finančné zdroje:
•	prostriedky operačného programu „Výskum a vývoj“,
•	prostriedky z podnikateľských zdrojov.

Výstupy: Počet projektov podporených v rámci výziev vypísaných k rámcovej aktivite 2.2.3 opatrenia 2.2 operačného programu „Výskum a vývoj“.

CIEĽ 4.3.3
Osobitná pozornosť bude v podpore organizácií výskumu a vývoja venovaná podpore organizácií malého a stredného podnikania zainteresovaných do výskumu a vývoja. 

Opatrenie 4.3.3
Podporovať výskum a vývoj v malých a stredných podnikoch orientovaný na inovácie prostredníctvom programu agentúry „Podpora výskumu a vývoja v malých a stredných podnikoch“. 

Anotácia: Opatrenie sa realizuje na základe výzvy vypísanej k programu agentúry „Podpora výskumu a vývoja v malých a stredných podnikoch“ s termínom prijímania projektov do 17. 9. 2007. Začiatok riešenia projektov je od 1.1. 2008 s dobou riešenia maximálne 2 roky. 
Cieľom programu je stimulácia inovácií v malých a stredných podnikoch prostredníctvom podpory ich vlastného výskumu a vývoja alebo transferu takýchto riešení z organizácií výskumu a vývoja. Program umožňuje využiť vlastný potenciál malých a stredných firiem, alebo spoluprácu s výskumnými organizáciami, pre zvýšenie pridanej hodnoty ich procesov, produktov resp. služieb, a tým zvýšiť aj ich konkurencieschopnosť. Podmienkou pre poskytnutie finančnej podpory je tiež predloženie presvedčivého podnikateľského plánu, identifikujúceho spôsob získania a očakávaný objem tržieb, ako aj rámec ekonomickej návratnosti.

Zodpovedný:
- agentúra

Spôsob a termín plnenia:
Opatrenie sa bude realizovať na základe výzvy vypísanej v roku 2007 k programu agentúry  „Podpora výskumu a vývoja v malých a stredných podnikoch“. Podpora na projekty bude poskytovaná priebežne od roku 2008 - 2009.

Finančné zdroje:
•	prostriedky z  programu agentúry „Podpora výskumu a vývoja v malých a stredných podnikoch“ (schváleného uznesením vlády SR č. 318/2007),
•	prostriedky z podnikateľských zdrojov.

Výstupy: Počet projektov podporených v rámci výziev vypísaných agentúrou k jej programu „Podpora výskumu a vývoja v malých a stredných podnikoch“.

5. sTRATéGIA PLNENIA V OBLASTI VECnýCH priorít výskumu a vývoja 

CIEĽ 5.1 Realizovať štátnu vednú a technickú politiku v súlade so schválenými vecnými prioritami výskumu a vývoja.

Opatrenie 5.1
Realizovať vecné priority výskumu a vývoja prostredníctvom: 
o	štátnych programov výskumu a vývoja, 
o	projektov a programov Agentúry na podporu výskumu a vývoja,
o	projektov podporovaných z operačného programu „Výskum a vývoj“,
o	projektov podporovaných z operačného programu „Vzdelávanie“
o	a projektov podporovaných  v rámci opatrenia 1.1 „Inovácie a technologické  transfery“ prioritnej osi 1 „Inovácie a rast konkurencieschopnosti“ operačného programu „Konkurencieschopnosť a hospodársky rast“. 

Anotácia: Nové opatrenie, ktoré sa bude realizovať od roku 2008 na základe výziev vypisovaných v rámci verejných súťaží k uvedeným programom 

Zodpovední:
-	ministerstvo školstva,
-	agentúra,
-	Ministerstvo hospodárstva SR.

Spôsob a termín plnenia:
Nové opatrenie, ktoré sa bude realizovať od roku 2008 na základe výziev vypisovaných v rámci verejných súťaží k uvedeným programom priebežne od 2008 do 2010.

Finančné zdroje:
•	prostriedky štátneho rozpočtu v súlade s limitmi schválenými v rozpočtovej kapitole ministerstva školstva – štátne programy výskumu a vývoja celkovo asi vo výške 3,3* mld. Sk na roky 2008 - 2010,
•	prostriedky agentúry celkovo vo výške 3,64* mld. Sk na roky 2008 - 2010,
•	prostriedky z podnikateľských zdrojov,
•	prostriedky operačného programu „Výskum a vývoj“ celkovo 1,2 mld. EUR na celé programovacie obdobie (2007 – 2013),
•	prostriedky operačného programu „Vzdelávanie“ celkovo 365** mil. EUR na celé programovacie obdobie (2007 – 2013) na Prioritnú os č.1 „Reforma systému vzdelávania a odbornej prípravy“, z ktorej budú podporované aj ľudské zdroje vo výskume a vývoji,
•	prostriedky operačného programu „Konkurencieschopnosť a hospodársky rast“  celkovo 432,32** mil. EUR na celé programovacie obdobie (2007 – 2013) na Prioritnú os č. 1 „Inovácie a rast konkurencieschopnosti“, z ktorej bude podporovaný aj aplikovaný výskum a technologický transfer .
Vysvetlenie: * - údaj za rok 2008 je z vládou schváleného „návrhu rozpočtu verejnej správy na roky 2008 – 2010“. Vzhľadom k tomu, že tento materiál neobsahuje údaje na roky 2009 a 2010, údaje za tieto roky boli prevzaté z vládou SR schváleného „Dlhodobého zámeru štátnej vednej a technickej politiky do roku 2015“ (uzn. vlády č. 766/2007).
** - Uvedené sumy sú určené nielen na aktivity v oblasti výskumu a vývoja. V súčasnosti nie sú určené výšky výdavkov na výskum a vývoj z jednotlivých prioritných osí.
Podrobnejšie informácie o objemoch finančných prostriedkov na jednotlivé aktivity sú uvedené v Prílohe 2.

Výstupy: Počet projektov podporených v rámci uvedených programov.

6. sTRATéGIA PLNENIA cieľov V OBLASTI MedzinárodnEJ vedecko -technickEJ spoluprácE  

CIEĽ 6.1
Finančne zabezpečovať plnenie cieľov v oblasti medzinárodnej vedecko-technickej spolupráce, predovšetkým zabezpečovať finančnú spoluúčasť na riešení programov EÚ pre výskum a vývoj a podporu mobilít, ako aj riešením komplementárnych projektov operačného programu „Výskum a vývoj“.

Opatrenie 6.1a
Podpora medzinárodnej spolupráce v oblasti výskumu a vývoja – prostredníctvom rámcovej aktivity opatrenia „Podpora sietí excelentných pracovísk výskumu a vývoja ako pilierov rozvoja regiónu a podpora nadregionálnej spolupráce“ operačného programu „Výskum a vývoj“ (rámcové aktivity 2.1.4 a 4.1.4 opatrení 2.1 a 4.1).

Anotácia: Nové opatrenie, ktorého cieľom pri rámcových aktivitách 2.1.4 a 4.1.4 bude:
o	doplnková podpora výskumných projektov a tímov financovaných z Rámcového programu EÚ pre výskum a vývoj,
o	podpora účasti na zahraničných networkingových podujatiach, prezentáciách výskumných pracovísk a pod..

Zodpovedný:
- ministerstvo školstva. 

Spôsob a termín plnenia:
Opatrenie sa bude realizovať na základe výziev vypisovaných od roku 2008 k uvedeným rámcovým aktivitám operačného programu „Výskum a vývoj“.

Finančné zdroje:
•	prostriedky operačného programu „Výskum a vývoj“,
•	prostriedky štátneho rozpočtu v súlade s limitmi schválenými v rozpočtovej kapitole ministerstva školstva,
•	prostriedky z podnikateľských zdrojov.

Výstupy: Počet projektov podporených v rámci výziev vypísaných k rámcovým aktivitám 2.1.4 a 4.1.4 opatrení 2.1 a 4.1 operačného programu „Výskum a vývoj“.

Opatrenie 6.1b
Podpora výmenných a spoločných výskumných programov slovenských výskumno-vývojových a vzdelávacích inštitúcií, ktoré budú mať medzinárodnú spoluprácu s kvalitnými zahraničnými inštitúciami výskumu a vývoja - prostredníctvom rámcovej aktivity opatrenia „Podpora sietí excelentných pracovísk výskumu a vývoja ako pilierov rozvoja regiónu a podpora nadregionálnej spolupráce“ operačného programu „Výskum a vývoj“ (rámcové aktivity 2.1.1 a 4.1.1 opatrení 2.1 a 4.1), ako aj prostredníctvom rámcovej aktivity 1.2.5 „Zvýšenie zapojenia vysokých škôl a ostatných organizácií výskumu a vývoja do medzinárodnej spolupráce a sietí vývoja a inovácií“ opatrenia 1.2 operačného programu „Vzdelávanie“.
Anotácia: Nové opatrenie, ktorého cieľom pri rámcových aktivitách 2.1.1 a 4.1.1 operačného programu „Výskum a vývoj“ bude:
o	podporovať projekty spoločného výskumu na slovenských univerzitách, výskumných a vývojových inštitúciách s výskumnými a vývojovými pracoviskami sveta,
o	poskytovať investičné a bežné náklady priamo vyplývajúce z projektov spoločného výskumu na slovenských univerzitách, výskumných a vývojových inštitúciách s výskumnými pracoviskami z najlepších svetových výskumných a vývojových pracovísk
a pri rámcovej aktivite 1.2.5 operačného programu „Vzdelávanie“ bude:
o	zabezpečiť zapojenie VŠ do medzinárodnej spolupráce a sietí vývoja a inovácií. V súlade s novelou zákona o VŠ bude podporovaná aj akademická mobilita – vysoká škola bude môcť prijať na časť štúdia aj študenta inej vysokej školy,  vrátane vysokej školy so sídlom v zahraničí. Na podporu efektívnej medzinárodnej spolupráce bude spolufinancované zapojenie vysokej školy do sietí výskumu a vývoja a mobility študentov a pedagógov. Vysoké školy by mali klásť väčší dôraz na poskytovanie vysokoškolského vzdelávania vo svetovom jazyku a podporu mobility študentov a výskumných pracovníkov. 

Zodpovedný:
- ministerstvo školstva 

Spôsob a termín plnenia:
Opatrenie sa bude realizovať na základe výziev vypisovaných od roku 2008 k uvedeným rámcovým aktivitám operačného programu „Výskum a vývoj“ a operačného programu „Vzdelávanie“.

Finančné zdroje:
•	prostriedky operačného programu „Výskum a vývoj“,
•	prostriedky operačného programu „Vzdelávanie“,
•	prostriedky štátneho rozpočtu v súlade s limitmi schválenými v rozpočtovej kapitole ministerstva školstva,
•	prostriedky z podnikateľských zdrojov.

Výstupy: Počet projektov podporených v rámci výziev vypísaných k rámcovým aktivitám 2.1.1 a 4.1.1 opatrení 2.1 a 4.1 operačného programu „Výskum a vývoj“ a v rámci výzvy vypísanej k rámcovej aktivite 1.2.5 opatrenia 1.2 operačného programu „Vzdelávanie“.

Opatrenie 6.1c
Podporovať prípravu projektov 7. rámcového programu EÚ pre výskum, technický rozvoj a demonštrácie (ďalej len „7.RP“) prostredníctvom programu agentúry „Podpora prípravy projektov 7.RP“.

Anotácia: Opatrenie sa realizuje na základe výzvy vypísanej k programu „Podpora prípravy projektov 7.RP“ s termínom prijímania projektov do 14. 12. 2007. Prvé projekty budú vyhodnotené koncom februára 2008. 
Hlavným cieľom je podporiť účasť slovenských organizácií výskumu a vývoja v 7.RP predovšetkým prostredníctvom podpory aktívnej účasti slovenských špičkových pracovníkov výskumu a vývoja na koordinácii a riešení výskumných projektov 7. RP Predmetom podpory je z prostriedkov agentúry v rámci programu agentúry refundovať náklady na prípravu návrhov výskumných projektov 7. RP, ak žiadateľ je koordinátor projektu, ako aj na prípravu podkladov pre koordinátora, v prípade, že slovenský subjekt je členom konzorcia. Podpora sa ďalej týka len výskumných projektov, t.j. – kolaboratívnych projektov (t.j. veľkých kolaboratívnych integrovaných projektov - Large Scale Integrating Projects alebo malých/stredných špecificky orientovaných projektov – Small or Medium Scale Focused Projects), sietí excelencie (Network of Excellence - NoE), výskumných projektov pre malé a stredné podniky (Research for SME), výskumných projektov pre asociácie (Research for Associations) a iných typov výskumných projektov (napr. RTN Marie Curie Research and Training Networks). Predmetom podpory z prostriedkov agentúry v rámci programu agentúry nie je podpora prípravy projektov 7. RP, ktoré nemajú charakter výskumu alebo vývoja, ako sú napr. podporné projekty 7. RP typu Coordination Action a Support Action (CSA).

Zodpovedný:
- ministerstvo školstva 

Spôsob a termín plnenia:
Opatrenie sa bude realizovať na základe výzvy vypísanej v roku 2007 k programu agentúry  „Podpora prípravy projektov 7.RP“. Podpora na projekty bude poskytovaná priebežne na roky 2008 - 2010.

Finančné zdroje:
•	prostriedky z  programu agentúry „Podpora prípravy projektov 7. rámcového programu výskumu a vývoja“ (schváleného uznesením vlády SR č. 318/2007).

Odhad potreby prostriedkov štátneho rozpočtu na prípravu projektov 7.RP je uvedený v nasledujúcej tabuľke (podrobnejšie v Prílohe 1).

Tab.1 Odhad výšky prostriedkov ŠR v mil. Sk potrebných na prípravu projektov uchádzajúcich sa o podporu zo 7.RP
rok 	2008	2009	2010	2011	2012	2013	
VP na P 	15	20	20	20	20	20	
Skratky: VP na P – výška prostriedkov ŠR potrebná na prípravu projektov 7.RP

Výstupy: Počet projektov podporených v rámci výziev vypísaných agentúrou k jej programu „Podpora prípravy projektov 7.RP“.

Opatrenie 6.1d
Poskytovať prostriedky štátneho rozpočtu na 25%-né spolufinancovanie nakontraktovaných projektov 7.RP riešených organizáciami výskumu a vývoja sektora vysokých škôl a štátneho sektora.

Anotácia: Nové opatrenie, ktoré sa  začne realizovať prostredníctvom agentúry od roku 2008. Jeho cieľom je poskytovať slovenským organizáciám výskumu a vývoja prostriedky štátneho rozpočtu na spolufinancovanie (podľa schém dofinancovania k jednotlivým programovým smerom 7. RP) už nakontraktovaných projektov 7. RP, v ktorých sú slovenské organizácie spoluriešiteľmi alebo koordinátormi projektu.

Zodpovedný:
- ministerstvo školstva 

Spôsob a termín plnenia:
Opatrenie sa bude realizovať prostredníctvom agentúry. Podpora na spolufinancovanie projektov 7. RP bude poskytovaná od roku 2008.
Finančné zdroje:
•	prostriedky štátneho rozpočtu alokované v rozpočte agentúry v súlade s limitmi výdavkov štátneho rozpočtu schválenými pre rozpočtovú kapitolu ministerstva školstva. 
Odhad potreby prostriedkov štátneho rozpočtu na 25% spolufinancovanie je uvedený v nasledujúcej tabuľke (podrobnejšie v prílohe 1).

Tab.2 Odhad výšky prostriedkov ŠR v mil. Sk potrebných na dofinancovanie účasti slovenských organizácií výskumu a vývoja v 7.RP  v rokoch 2008 - 2013
Rok	2007	2008	2009	2010	2011	2012	2013	2014	2015	2016	
P proj	N	n+n (2n)	2n+n (3n)	(3n-n) +n (3n)	(3n-n) + n (3n)	(3n-n) +n (3n)	(3n-n) +n (3n)	3n-n (2n)	2n – n (n)	0	
VP na D	Nebolo dofinancovanie	13,3 +13,3	26,6 +13,3	39,9– 13,3+
13,3	39,9– 13,3+
13,3	39,9– 13,3+
13,3	39,9– 13,3+
13,3	39,9-13,3	26,6- 13,3		
S		26,6	39,9	39,9	39,9	39,9	39,9	26,6	13,3	0	
Skratky: P proj. - počet projektov podporovaných v danom rozpočtovom roku, VP na D – výška prostriedkov ŠR potrebná na dofinancovanie nakontraktovaných projektov 7.RP, S - spolu

Poznámka: Odhad výšky prostriedkov štátneho rozpočtu potrebných na 25%-né dofinancovanie projektov 7.RP v roku 2008 vychádza z priemerného ročného objemu prostriedkov čerpaných na úspešné projekty 6.RP slovenskými organizáciami výskumu a vývoja. Odhad výšky prostriedkov na 25%-né dofinancovanie v nasledujúcich rokoch vychádza zo skutočnosti, že doba riešenia projektov je 3 roky.

Výstupy: Počet nakontraktovaných projektov 7. RP podporených v rámci 25%-ného spolufinancovania z národných zdrojov agentúrou. 

CIEĽ 6.2 
Zabezpečiť fungovanie základných expertných a podporných štruktúr 7.RP, ktoré sú nevyhnutné pre implementáciu 7.RP v Slovenskej republike. 

Opatrenie 6.2
Vytvoriť podmienky pre skvalitnenie činnosti národných delegátov, národných kontaktných bodov a národného koordinátora 7. RP  s cieľom zlepšiť proces prenosu informácií o výzvach 7. RP vyhlasovaných EK na Slovensko a zlepšiť administratívno-technickú asistenciu pri príprave projektov uchádzajúcich sa o podporu zo 7. RP.

Zodpovedný:
- ministerstvo školstva 

Spôsob a termín plnenia:
Opatrenie sa bude realizovať prostredníctvom agentúry priebežne od 2008 do roku 2013.  

Finančné zdroje:
•	prostriedky štátneho rozpočtu alokované v rozpočte agentúry v súlade s limitmi výdavkov štátneho rozpočtu schválenými pre rozpočtovú kapitolu ministerstva školstva.

Odhad potreby prostriedkov štátneho rozpočtu na zabezpečenie fungovania expertných a podporných štruktúr 7.RP  je uvedený v nasledujúcej tabuľke (podrobnejšie v Prílohe 1).

Tab.3 Odhad ročných nákladov v Sk na zabezpečenie činnosti národného koordinátora, národných delegátov, národných kontaktných bodov, expertov a regionálnych centier 7.RP v príslušnom rozpočtovom roku
 	Počet osôb zabezpečujúcich činnosti	Skut. ZPC/rok
v tis. Sk	Semináre/ Workshopy
v tis. Sk	Stretnutia NCP, ND a RC v BA
v tis. Sk	Činnosť
v tis. Sk	Odmeny/ročne
v tis. Sk	
NK	1	46 				150 	
NCP	20	920 	200 	36 		2 400 	
ND	20	2 760 	200 	36 		800 	
Experti	8	920 					
RC	8		80 	42 	1 920 	640 	
Spolu
v tis. Sk		4 646 	480 	114 	1 920 	3 990 	
celkom
v tis. Sk	11 150 	

Skratky: NK – národný koordinátor, ND – národní delegáti, NCP – národné kontaktné body, RC – regionálne centrum 7.RP, S – spolu, skut. ZPC – skutočné náklady, Skut. ZPC/rok – skutočné náklady na ZPC (po odpočítaní refundácie cestovných nákladov Európskou komisiou – cestovné náklady sú náklady na letenku )

Výstupy: Počet projektov žiadajúcich o podporu zo 7. RP. 

CIEĽ 6.3 
Zabezpečovať komplementárne (doplnkové) spájanie prostriedkov operačného programu „Výskum a vývoj“ s prostriedkami rozpočtu EÚ na projekty 7. RP s cieľom dosahovať synergický efekt v podpore výskumu a vývoja.

Opatrenie 6.3
Vo vzťahu k podpore projektov 7. RP a ich možnej podpory aj zo štrukturálnych fondov, vypracovať také grantové schémy, ktoré umožnia finančne podporovať projekty súčasne zo zdrojov 7. RP a súčasne aj z prostriedkov štrukturálnych fondov – prostredníctvom rámcovej aktivity 2.1.4 „Podpora medzinárodnej spolupráce v oblasti výskumu a vývoja“ opatrenia 2.1 „Podpora sietí excelentných pracovísk výskumu a vývoja ako pilierov rozvoja regiónu a podpora nadregionálnej spolupráce“ operačného programu „Výskum a vývoj“.

Anotácia: Nové opatrenie, ktoré sa bude plniť na základe výziev vypisovaných Agentúrou pre štrukturálne fondy Ministerstva školstva od roku 2008. Cieľom bude z prostriedkov operačného programu „Výskum a vývoj“ poskytovať podporu na prípravu projektov 7. RP alebo už na nakontraktované projekty 7. RP a to ako:  
o	doplnková podpora výskumných projektov a tímov financovaných z Rámcového programu EÚ pre výskum a vývoj.

Zodpovedný:
- ministerstvo školstva. 

Spôsob a termín plnenia:
Opatrenie sa bude realizovať prostredníctvom Agentúry pre štrukturálne fondy Ministerstva školstva priebežne od 2008 do roku 2013.  

Finančné zdroje:
•	prostriedky zo 7.RP,
•	prostriedky operačného programu „Výskum a vývoj“.

Výstupy: Počet projektov 7. RP podporených v rámci výziev vypísaných Agentúrou pre štrukturálne fondy Ministerstva školstva. 

CIEĽ 6.4
Hľadať možnosti refundovania dane z pridanej hodnoty (ďalej len „DPH“) pre projekty 7. RP. 

Opatrenie 6.4
	Vypracovať analýzu, ktorej výsledkom bude návrh na možnosti refundovania DPH z prostriedkov EK a z prostriedkov štátneho rozpočtu poskytnutých na riešenie projektov 7. RP.
	
Anotácia: Nové opatrenie, ktorého cieľom je navrhnúť spôsob ako zabezpečiť refundovanie DPH pre prostriedky poskytnuté na riešenie projektov 7.RP.

Spôsob a termín plnenia:
Na základe analýzy pripraviť do 30. júna 2008 návrhy na riešenie uvedenej problematiky. 

Finančné zdroje:
•	nie sú potrebné.

Výstupy: Návrh konkrétneho spôsobu riešenia problematiky DPH pri podpore projektov 7. RP.

7 stratégia plnenia cieľov v oblasti Hodnotenia výskumu a vývoja

7.1 Hodnotenie stavu výskumu a vývoja
CIEĽ 7.1.1 
Vykonávať celkové hodnotenie výskumu a vývoja. 

Opatrenie 7.1.1
Vytvoriť systém pravidelného hodnotenia výskumu a vývoja v Slovenskej republike.

Anotácia: Nové opatrenie,  ktorého cieľom bude vykonávať:
o	každoročne hodnotenie stavu výskumu a vývoja podľa ukazovateľov používaných v krajinách EÚ s využitím hodnotenia výskumu a vývoja vykonávaného renomovanými svetovými profesionálnymi inštitúciami,
o	 pravidelné hodnotenie systému riadenia vednej a technickej politiky a finančných nástrojov (ich efektívnosti a výsledkov) so zainteresovaním aj zahraničných odborníkov.

Anotácia: Ide o opatrenie, ktoré sa už realizuje, ale ešte nie v plnej miere. Pre zavedenie uvedeného opatrenia v plnej miere do praxe je potrebné odborníkmi z výskumu a vývoja identifikovať kritériá a ukazovatele, ktoré sa dajú použiť z dôvodu dostupnosti slovenských a zahraničných štatistických ukazovateľov a ktoré budú zároveň kompatibilné s kritériami a ukazovateľmi používanými vo vyspelých štátoch EÚ.
Zodpovedný:
-	ministerstvo školstva. 

Spolupráca:
-	ostatné ministerstvá,
-	ostatné ústredné orgány,
-	organizácie všetkých sektorov výskumu a vývoja
-	renomované zahraničné organizácie 

Spôsob a termín plnenia:
Opatrenie bude plnené na základe metodiky vypracovanej do konca roku 2008 a používanej v rokoch 2009 – 2010.

Finančné zdroje:
•	prostriedky štátneho rozpočtu (v súlade s limitmi štátneho rozpočtu v rozpočtovej kapitole ministerstva školstva) potrebné na uhradenie nákladov pre vypracovanie kritérií a ukazovateľov zahraničnými odborníkmi.

Výstupy: Metodika, ktorá stanoví kritériá a ukazovatele pre každoročné hodnotenie výskumu a vývoja.

7.2 Hodnotenie zložiek systému výskumu a vývoja
CIEĽ 7.2.1 
Pre zabezpečenie výkonnosti výskumu a vývoja vykonávať hodnotenie parciálnych procesov a zložiek systému výskumu a vývoja.

Opatrenie 7.2.1
Pravidelne hodnotiť parciálne procesy a zložky systému výskumu a vývoja.

Anotácia:  Ide o opatrenie, ktoré bude pokračovaním pravidelnej kontroly vecného plnenia projektov výskumu a vývoja (štátnych programov výskumu a vývoja, štátnych programov rozvoja infraštruktúry výskumu a vývoja, projektov výskumu a vývoja agentúry, programov agentúry) a efektívneho využívania poskytnutých prostriedkov štátneho rozpočtu, ale na základe jednotnej metodiky, spoločnej pre všetky uvedené typy projektov výskumu a vývoja. 
Novou časťou opatrenia bude zavedenie hodnotenia zložky systému výskumu a vývoja - spôsobilosti organizácií výskumu a vývoja vykonávať výskum a vývoj. Toto hodnotenie bude vykonávané v 6-ročných intervaloch.
Do oponentských konaní a do procesu hodnotenia spôsobilosti organizácií výskumu a vývoja vykonávať výskum a vývoj budú zapájaní zahraniční odborníci. Databázy odborníkov budú koordinované prostredníctvom Centrálneho informačného portálu.

Zodpovední:
-	ministerstvo školstva.

Spôsob a termín plnenia:
Opatrenie týkajúce sa pravidelnej kontroly vecného plnenia projektov výskumu a vývoja bude realizované na základe vypracovanej metodiky spoločnej pre hodnotenie všetkých typov projektov výskumu a vývoja. Metodika bude vypracovaná za do konca roka 2008 a projekty budú pravidelne hodnotené každoročne od roku 2008 do roku 2010. 
Opatrenie týkajúce sa hodnotenia zložky systému výskumu a vývoja - spôsobilosti organizácií výskumu a vývoja vykonávať výskum a vývoj bude realizované od nadobudnutia účinnosti zákona, ktorým sa mení a dopĺňa zákon č. 172/2005 Z. z.., od 1.6. 2008.

Finančné zdroje:
•	prostriedky štátneho rozpočtu  na odmeny pre členov oponentských rád a členov hodnotiteľskej komisie v súlade s limitmi výdavkov štátneho rozpočtu schválenými pre rozpočtovú kapitolu ministerstva školstva.

Výstupy: Metodika, ktorá stanoví kritériá a ukazovatele pre každoročné hodnotenie výskumu a vývoja a schválenie zákona, ktorým sa mení a dopĺňa zákon č. 172/2005 Z. z.. a počet vykonaných oponentských konaní a počet hodnotení spôsobilosti organizácií vykonávať výskum a vývoj.
   
8. STRATÉGIA PLNENIA CIEĽOV V OBLASTI POPULARIZÁCIE VEDY A TECHNIKY 

CIEĽ 8.1
Zvýšiť porozumenie svetu vedy a techniky širokou verejnosťou.

Opatrenie 8.1a
Priblížiť význam výskumu a vývoja širokej verejnosti s osobitným dôrazom na mládež - prostredníctvom programu agentúry „Podpora ľudského potenciálu v oblasti výskumu a vývoja a popularizácie vedy“.

Anotácia: Opatrenie sa realizuje na základe výzvy vypísanej k programu agentúry „Podpora ľudského potenciálu v oblasti výskumu a vývoja a popularizácie vedy“ s termínom prijímania projektov do 30.11. 2007. Začiatok riešenia projektov je od 1.4. 2008 s dobou riešenia maximálne 3 roky. 
Cieľom je sprístupnenie vedy a techniky a ich výsledkov širokej verejnosti Podporované budú projekty zamerané na akcie organizované pre cieľové skupiny verejnosti vo všeobecnosti s dôrazom na žiakov, študentov a učiteľov škôl v pôsobnosti regionálneho školstva. 

Zodpovedný:
- agentúra

Spôsob a termín plnenia:
Opatrenie sa bude realizovať na základe výzvy vypísanej v roku 2007 k programu agentúry  „Podpora ľudského potenciálu v oblasti výskumu a vývoja a popularizácie vedy“. Podpora na projekty bude poskytovaná priebežne v rokoch 2008 - 2010.

Finančné zdroje:
•	prostriedky z  programu agentúry „Podpora ľudského potenciálu v oblasti výskumu a vývoja a popularizácie vedy“ (schváleného uznesením vlády SR č. 216/2006).

Výstupy: Počet projektov podporených v rámci výziev vypísaných agentúrou k jej programu „Podpora ľudského potenciálu v oblasti výskumu a vývoja a popularizácie vedy“.

Opatrenie 8.1b
Dobudovať inštitúciu, ktorá sa bude permanentne zaoberať popularizáciou vedy a techniky v spoločnosti a definovať obsah jej programu popularizácie – prostredníctvom programov popularizácie podporovaných z opatrenia 1.2 „Vysoké školy a výskum a vývoj ako motory rozvoja vedomostnej spoločnosti“ operačného programu „Vzdelávanie“.
 
Anotácia: Opatrenie bude pokračovaním plnenia úlohy zriadiť Národné centrum pre popularizáciu vedy a techniky v spoločnosti (ďalej len „Národné centrum popularizácie“). Cieľom od roku 2008 je:
o	postupne dobudovať Národné centrum popularizácie, ktorého existencia bola schválená uznesením č. 103/2007 k materiálu „Stratégia popularizácie vedy a techniky v spoločnosti“ a bolo zriadené ku dňu 15. júna 2007 v priamoriadenej organizácii ministerstva školstva Centrum vedecko-technických informácií SR
o	 a stanoviť koncepčný obsah programu popularizácie Národného centra popularizácie.

Zodpovedný:
-	ministerstvo školstva.

Spolupráca:
-	Centrum vedecko-technických informácií SR.

Spôsob a termín plnenia:
Dobudovanie Národného centra popularizácie sa bude realizovať z prostriedkov štátneho rozpočtu. Podpora na projekty programov popularizácie Národného centra popularizácie bude poskytovaná priebežne v rokoch 2008 - 2010.

Finančné zdroje:
•	prostriedky štátneho rozpočtu v súlade s limitmi výdavkov štátneho rozpočtu schválenými pre rozpočtovú kapitolu ministerstva školstva,
•	prostriedky operačného programu „Vzdelávanie“

Výstupy: Počet projektov podporených v rámci výzvy vypísanej k opatreniu 1.2 operačného programu „Vzdelávanie“.

Opatrenie 8.1c
Oboznamovať periodicky verejnosť o úspechoch dosiahnutých vo vede a technike na národnej úrovni a o významných osobnostiach a kolektívoch pôsobiacich vo výskume a vývoji.  

Anotácia: Opatrenie bude pokračovaním každoročne organizovaného týždňa vedy a techniky na Slovensku. Cieľom každoročné organizovaného týždňa vedy a techniky na Slovensku je:
o	 organizovať hlavné aktivity, ktoré priblížia vedu a techniku verejnosti, hlavne mladej vekovej kategórii (výtvarná súťaž, publicistická súťaž),   
o	 aktivizovať regionálne školy organizovať vlastné aktivity, ktoré priblížia vedu a techniku verejnosti
o	a oceňovať významných pracovníkov výskumu a vývoja a významné kolektívy vo výskume a vývoji. 

Zodpovedný:
-	ministerstvo školstva.

Spolupráca:
-	Národné centrum popularizácie Centra vedecko-technických informácií SR.

Spôsob a termín plnenia:
Pokračovať v organizovaní týždňa vedy a techniky na Slovensku aj v rokoch 2008 – 2010.

Finančné zdroje:
•	prostriedky štátneho rozpočtu v súlade s limitmi výdavkov štátneho rozpočtu schválenými pre rozpočtovú kapitolu ministerstva školstva,
•	prostriedky z darov partnerov a sponzorov týždňa vedy a techniky na Slovensku. 

Výstupy: Počet aktivít zorganizovaných v rámci týždňa vedy a techniky na Slovensku.

CIEĽ 8.2 
Zvýšiť záujem mladých ľudí o vedu a techniku a o vedeckú kariéru a o pôsobenie vo výskume a vývoji prostredníctvom aj zvýšenej propagácie výsledkov stredoškolskej odbornej činnosti a vysokoškolskej odbornej činnosti

Opatrenie 8.2
Podporiť aktivizáciu talentovanej mládeže prostredníctvom regionálnych a národných súťaží a prehliadok - prostredníctvom programu agentúry „Podpora ľudského potenciálu v oblasti výskumu a vývoja a popularizácie vedy“.

Anotácia: Opatrenie sa realizuje na základe výzvy vypísanej k programu agentúry „Podpora ľudského potenciálu v oblasti výskumu a vývoja a popularizácie vedy“ s termínom prijímania projektov do 30.11. 2007. Začiatok riešenia projektov je od 1.4. 2008 s dobou riešenia maximálne 4 roky. 
Cieľom je podporiť aktivizáciu talentovanej mládeže prostredníctvom regionálnych a národných súťaží a prehliadok. Podporované budú projekty zamerané na aktivizáciu talentovanej mládeže prostredníctvom regionálnych a národných súťaží a prehliadok. Podporované aktivity musia mať charakter dlhodobých, cyklicky sa opakujúcich podujatí. Podpora bude smerovaná na:
o	organizáciu súťaží a festivalov ako aj na priamu podporu cieľových skupín,
o	účasť slovenských detí a mládeže na domácich a medzinárodných súťažiach a prehliadkach,
o	príspevok mládeži zo zahraničia na účasť na slovenských súťažiach a prehliadkach,
o	pobyt slovenských detí a mládeže na zahraničných vzdelávacích alebo vedeckých pracoviskách.

Zodpovedný:
- agentúra

Spôsob a termín plnenia:
Opatrenie sa bude realizovať na základe výzvy vypísanej v roku 2007 k programu agentúry  „Podpora ľudského potenciálu v oblasti výskumu a vývoja a popularizácie vedy“. Podpora na projekty bude poskytovaná priebežne v rokoch 2008 - 2011.

Finančné zdroje:
•	prostriedky z  programu agentúry „Podpora ľudského potenciálu v oblasti výskumu a vývoja a popularizácie vedy“ (schváleného uznesením vlády SR č. 216/2006).

Výstupy: Počet projektov podporených v rámci výziev vypísaných agentúrou k jej programu „Podpora ľudského potenciálu v oblasti výskumu a vývoja a popularizácie vedy“.

9. ETIKA VO VÝSKUME A VÝVOJI 
CIEĽ 9.1
Zaviesť systém sledovania dodržiavania etiky vo výskume a vývoji.

Opatrenie 9.1a
Zaviesť legislatívny rámec pre sledovanie dodržiavania etiky vo výskume a vývoji zodpovedajúcimi ustanoveniami v návrhu zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja. 

Anotácia: Ide o nové opatrenie, na základe ktorého sa legislatívne od 1.6. 2008 zavedie posudzovanie dodržiavania etických noriem:
o	poskytovateľmi  prostriedkov štátneho rozpočtu a ostatných verejných zdrojov na výskum a vývoj,
o	organizáciami výskumu a vývoja a fyzickými osobami vykonávajúcimi výskum a vývoj pri uskutočňovaní výskumu a vývoj a
o	zamestnancami výskumu a vývoja. 
 
Zodpovedný:
- ministerstvo školstva 

Spôsob a termín plnenia:
Opatrenie sa bude realizovať na základe nadobudnutia účinnosti návrhu zákona, ktorým sa mení a dopĺňa zákon č. 172/2005 Z. z.. 

Finančné zdroje:
•	nie sú potrebné.

Výstupy: Nadobudnutie účinnosti návrhu zákona, ktorým sa mení a dopĺňa zákon č. 172/2005 Z. z.., ktorý bude obsahovať ustanovenia upravujúce. 

Opatrenie 9.1b
Zabezpečiť posudzovanie dodržiavania etiky vo výskume a vývoji orgánom, ktorý pozostáva z odborníkov z oblasti výskumu a vývoja. 

Anotácia: Nové opatrenie, ktoré sa bude realizovať vytvorením komisie pre dodržiavanie etiky vo výskume a vývoji, ktorá bude pôsobiť na celoslovenskej úrovni a ktorá presne ustanoví ukazovatele pre sledovanie dodržiavania etiky vo výskume a vývoji.

Zodpovedný:
- ministerstvo školstva

Spôsob a termín plnenia:
Opatrenie sa bude realizovať na základe nadobudnutia účinnosti návrhu zákona, ktorým sa mení a dopĺňa zákon č. 172/2005 Z. z.. 

Finančné zdroje:
•	nie sú potrebné.
Výstupy: Štatút Komisie pre etické problémy, ktorý vydá ministerstvo školstva a ktorý upraví  podrobnosti o jej zložení a činnosti.

10. Podpora vedy a techniky

Cieľ 10.1
Navrhovať a evidovať „súhrnný návrh príjmov a výdavkov štátneho rozpočtu na vedu a techniku v Slovenskej republike na príslušný rozpočtový rok” a koordinovať rast pomeru účelovej podpory výskumu a vývoja zo štátneho rozpočtu oproti inštitucionálnej podpore. 

Opatrenie 10.1
Koordinovať prípravu návrhu prostriedkov štátneho rozpočtu na vedu a techniku tak, aby sa zvyšovala účelová podpora vedy a techniky a v roku 2015 dosiahla 65% z podpory vedy a techniky zo štátneho rozpočtu (49,37% z prostriedkov štátneho rozpočtu v roku 2010).

Anotácia: Nové opatrenie, ktorého cieľom je, aby ministerstvo školstva koordinovalo prípravu návrhu výdavkov na vedu a techniku v príslušnom rozpočtovom roku vo všetkých rozpočtových kapitolách tak, aby pri prostriedkoch štátneho rozpočtu narastala účelová podpora vedy a techniky.

Zodpovedný:
- ministerstvo školstva

Spôsob a termín plnenia:
Opatrenie sa bude realizovať na základe nadobudnutia účinnosti návrhu zákona, ktorým sa mení a dopĺňa zákon č. 172/2005 Z. z.., ktorý legislatívne ustanovuje túto úlohu ministerstva školstva. Opatrenie sa bude realizovať od roku 2008  a v rokoch 2009 až 2010. 

Finančné zdroje:
•	nie sú potrebné.

Výstupy: Narastajúca zložka účelovej podpory vedy a techniky oproti inštitucionálnej zložke podpory.  

Cieľ 10.2 
Zaviesť do praxe nepriame nástroje, ktoré budú pôsobiť ako motivačné faktory pre súkromnú sféru viac investovať do podpory výskumu a vývoja s cieľom zvýšiť účasť podnikateľských zdrojov  na podpore vedy a techniky.

Opatrenie 10.2
Vytvoriť podmienky pre poskytovanie investičnej pomoci podnikateľom prostredníctvom stimulov ustanovených  zákonom č. 561/2007 Z. z. o investičnej pomoci a o zmene a doplnení niektorých zákonov s cieľom zainteresovať ich do podpory vedy a techniky. 

Anotácia: Nové opatrenie, ktorého cieľom je, aby podnikateľské subjekty mohli získať investičnú pomoc na technologické centrá za podmienok, že:
o	vybudujú nové technologické centrum alebo rozšíria existujúce centrum,
o	obstarajú dlhodobý hmotný majetok a dlhodobý nehmotný majetok podľa § 8 ods. 1 písm. a) a b) zákona č. 561/2007 Z. z. najmenej v sume 40 miliónov Sk, pričom najmenej 50 % musí byť krytých vlastným imaním právnickej osoby alebo vlastnými prostriedkami fyzickej osoby – podnikateľa,
o	z celkového počtu zamestnancov budú tvoriť minimálne 60 % zamestnanci s vysokoškolským vzdelaním.
Podnikateľské subjekty môžu týmto získať od štátu stimuly, ale za podmienky investovania vlastného majetku do technologického centra a investovania na kvalifikované ľudské zdroje v technologickom centre.

Zodpovedný:
-	Ministerstvo hospodárstva SR

Spôsob a termín plnenia:
Opatrenie sa bude realizovať na základe nadobudnutia účinnosti zákona č. 561/2007 Z. z. od 1. januára 2008.  

Finančné zdroje:
•	prostriedky štátneho rozpočtu (v súlade s limitmi štátneho rozpočtu v rozpočtovej kapitole Ministerstva hospodárstva SR) potrebné na poskytnutie dotácie na obstaranie majetku podnikateľského subjektu podľa § 2 ods. 1 písm. a) zákona č. 561/2007 Z. z..

Výstupy: Počet podnikateľských subjektov, ktorým bola poskytnutá investičná pomoc.